《泊盂城驿简仲辋庄》
明代·金銮

盂城驿口射阳西，水国风烟似五溪。
万井落花春后发，几家垂五雨中齐。
时临野店炊晨黍，渐入荒村报午鸡。
见说辋川多胜事，经过原许一相携。

作者简介：明陇西人，侨居南京，字在衡。习歌诗，得江左风致。性俊朗，好游任侠，结交四方豪士，往来维扬两浙间。尝取古词，辨其字句清浊，为一书，为填词者所宗。有《徙倚轩集》。